****

**د 2022-2023 تعلیمي کال لپاره**

**د PPSD روغتیايي او خوندیتوب لارښود**

**د 2022-2023 تعلیمي کال لپاره**

**د PPSD روغتیايي او خوندیتوب لارښود**

**عمومي کتنه**

د دې سند موخه د 2022-2023 تعلیمي کال لپاره د پروواېډېنس عامه ښوونځيو (PPSD) لپاره د روغتيا او خوندیتوب لارښود په اړه لنډه تشریح وړاندې کول دي. دا سند د [وبا خپرېدو پر وړاندې د غبرګون پروټوکونو](https://health.ri.gov/publications/guidance/Outbreak-Response-Protocols-Pre-K-12.pdf)، چې د رهوډ ټاپو د روغتیا ریاست (RHIDO) له خوا چمتو کړای شوي دي، پر بنسټ ترتیب شوی دی؛ په دې سند د ترتیب شوې لارښودنې موخه د رهوډ ټاپو د روغتیا ریاست (RIDOH) له خوا چمتو شوي لارښود سره مخالفت کول یا یې ځایناستی جوړېدل نه دي، بلکې د PPSD مشخصو پالیسیانو په تړاو لا ډیر جزئیات چمتو کول دي. دې سند کې به په بهرني لارښود یا داخلي پالیسۍ کې د تعدیل په راوستلو سره تازه بدلونونه راوستل شي. مونږ به د ناروغۍ د کنټرول او مخنیوي مرکزونو (CDC) څخه د عامه روغتیا حالتونو او سپارښتنو څارلو ته ادامه ورکړو او په رڼا کې به یې په دې لارښود کې تعدیلونه راوستل شي. اضافه لارښودونه به مدیرانو/سوپروایزرانو او کارمندانو ته چمتو کړل شي.

**د مخ ګڼه**

[أ. پاکول، د عفونت ضد کول، او د لاس حفظ الصحه 2](#_Toc113284776)

[1. د پاکولو پروټوکولونه 2](#_Toc113284777)

[ب. ماسکونه 2](#_Toc113284778)

[ج. د نښو نښانو (علایمو) معاینه کول 3](#_Toc113284779)

[د. د ښوونځي مراجعین 3](#_Toc113284780)

[هـ. سپورت او ورزشي چارې 3](#_Toc113284781)

[و. په بس کې سفر کول او د زده کوونکو وړل راوړل 3](#_Toc113284782)

[ز. شخصي محافظتي وسایل یا تجهیزات (PPE) 3](#_Toc113284783)

[ح. تهویه یا هوا ایسته 4](#_Toc113284784)

[ط. هغه زده کوونکو او کارمندانو رسېدنه کول چې ناروغ دي 4](#_Toc113284785)

[1. د ناروغۍ نښې نښانې درلودونکي کسان 4](#_Toc113284786)

[2. هغه کسان چې د کوویډ-19 نتیجه یې مثبته راشي 5](#_Toc113284787)

[3. هغه کسان چې د کوویډ-19 خطر سره مخ پاتې شوي 5](#_Toc113284788)

[ي. په ښوونځي کې ترسره کېدونکې معاینه 5](#_Toc113284789)

[1. د ناروغۍ نښو نښانو نه ښکاره کېدو معاینه 5](#_Toc113284790)

[2. د ناروغۍ نښې نښانې درلودونکې معاینې 5](#_Toc113284791)

[ک. د واکسین تطبیق ترویجول 5](#_Toc113284792)

[ل. اړیکې 6](#_Toc113284793)

# 

# 

# أ. پاکول، د عفونت ضد کول، او د لاس حفظ الصحه

ښوونځي باید د پاکولو، د عفونت ضد کولو، او د لاس حفظ الصحې لپاره  [K-12 ښوونځيو او د ابتدايي پاملرنې او ښوونې پروګرامونو لپاره د ناروغۍ د کنټرول او مخنیوي مرکز (CDC) عملیاتي لارښود](https://www.cdc.gov/coronavirus/2019-ncov/community/schools-childcare/k-12-childcare-guidance.html#:~:text=CDC%20recommends%20universal%20indoor%20masking,layered%20prevention%20strategies%20in%20place.) وکاروي. په دې لارښود کې په مناسبه توګه د لاسونو حفظ الصحه، د تنفس یا ساه اخیستنې اداب، او پاکول او عفونت ضد کول شامل دي.

## 1. د پاکولو پروټوکولونه

*معیاري پاکول*

پروواېډېنس عامه ښوونځي (PPSD) او ارامارک (Aramark) اضافه کارمندان استخدام کړي دي چې د ورځې په اوږدو کې به د ښوونځي د ودانیو اضافه پاکوالی باوري کوي. کارمندان به هغه سطحې او شیان چې ډیر لمس کېږي (لکه د دروازو لاستي، د دستشوی یا لاسپاکي لاستي، د اوبو څښکاک نلونه)، او همدا رنګه تشنابونه پاکوي. سربېره پر دې، فرست سټوډنټ (First Student) به د ورځې په پای کې، په لوړه کچه د لمس کېدونکو سطحو د پاکولو په ګډون، د بسونو په ښه توګه پاکول باوري کوي.

*ژور پاکوالی*

په یوه ودانۍ کې د کوویډ-19 د تاييد شویو مثبتو پېښو په صورت کې، چېرته چې زده کوونکي یا کارمندان په تېرو 24 ساعتونو کې پاتې شوي وو، ارامارک (Aramark) به ژوره پاکونه ترسره کړي. په دې کې په درسي ټولګي کې دننه د سطحو ښه پاکول او عفونت ضد ګرځول او د تهویې ګامونه، چې لاندې تشریح شوي، شامل دي ("[تهویه](#_2ujm9mfjhzj9)" برخې ته مراجعه وکړئ). ارامارک (Aramark) به په دروازه باندې یو تاییدلیک ځړېدلی پرېږدي چې د 3-دریم پوړ پاکول سر ته رسېدلي دي.

# ب. ماسکونه

کله چې تعلیمي کال پيلېږي، زده کوونکي او کارمندان به ماسکونو ته اړتیا و نه لري. ماسکونه باید هغه کسان واغوندي چې د رغېدو په حال کې یا د کوویډ-19 خطر سره مخ شوي دي (لاندې "[هغه زده کوونکو یا کارمندانو سره تعامل چې ناروغه دي](#_ieyvgz8ydf8l)" برخې ته مراجعه وکړئ) یا د ښوونځي د نرس په دفترونو کې وي.

پروواېډېنس عامه ښوونځي (PPSD) به د ماسکو اغوندلو په تړاو د ناروغۍ د کنټرول او مخنیوي مرکز (CDC)او رهوډ ټاپو د روغتیا ریاست (RIDOH) لارښودونو څارلو ته ادامه ورکړي. د دې لیکنې تر ترتیبولو پورې، د ناروغۍ د کنټرول او مخنیوي مرکز (CDC) "د لوړې کچې کوویډ-19 ټولنه" کې مېشتو ټولنو لپاره په کور دننه په عمومي توګه د ماسک اغوندلو سپارښتنه کوي. که چېرې د ماسکونو په تړاو لارښود کې کوم بدلون راځي، پروواېډېنس عامه ښوونځي (PPSD) به له زده کوونکو، کورنیو، او کارمندانو سره معلومات شریک کړي.

په هغه صورت کې چې د ځینو کسانو لپاره ماسکونه کارول اړین وګرځي، د خلکو د لاندینیو کټګوریو لپاره به د ماسکونو اغوستلو استثناګانې منځته راوړل شي:

1. له 2 کلونو کم عمره ماشومان.
2. د معلولیتونو درلودونکو امریکایانو مصوبې (12101 et seq.).42 U.S.C.) له خوا تعریف شوي معلولیت له امله، د معلولیت درلودونکی یو کس چې ماسک نه شي اغوستلی، یا په خوندي توګه ماسک نه شي اغوستلی 12101 et seq.).
3. یو شخص چې لپاره یې د ماسک اغوستل د کارځای روغتیا، خوندیتوب، یا د دندې مسئوولیت پر وړاندې خطر رامنځته کوي، لکه څرنګه چې اړونده کارځای خوندیتوب لارښودونو یا فیډرالي مقرراتو په رڼا کې مشخص کړای شوي دي.

هغه کارمندان چې په دې باور دي چې د 2-دویمې او 3-درېیمې مادې لاندې د استثناء شرطونه پوره کوي، باید د غوښتنې د کره کتنې او منلو/نه منلو لپاره له ری لمبرټ (Ray Lambert) ([Raymond.Lambert@ppsd.org](mailto:Raymond.Lambert@ppsd.org)) سره په اړیکه ونیسي. همدارنګه، زده کوونکي باید د غوښتنې د کره کتنې او منلو/نه منلو لپاره خپل د ښوونځي نرس سره اړیکه ونیسي.

# ج. د نښو نښانو (علایمو) معاینه کول

هغه زده کوونکي او کارمندان چې ناروغه وي او/یا د ناروغۍ داسې نښې نښانې ولري چې په احتمالي توګه کوویډ-19 باندې اخته کېدنه ښيي، باید په کور کې پاتې شي، خپل د روغتیايي خدمتونو چمتو کوونکي سره اړیکه ونیسي، او خپله معاینه وکړي. کارمندان او والدین/سرپرستان په جدي توګه هڅول کېږي چې په کور کې د نښو نښانو د معاینه کولو له لارې هره ورځ د ساري ناروغۍ نښو نښانو لپاره خپل ماشومان وڅاري. دا حوزه به ټولو زده کوونکو، کورنیو، او کارمندانو ته خبرتیاوې واستوي چې هغوی ته به پخپله د ناروغۍ نښو نښانو د معاینه کولو لپاره د هغوی د مکلفیت یادونه کوي. سربېره پر دې، ښوونځي باید د ناروغۍ نښې نښانې د خپلې ودانۍ په دخولي لار(لارو) کې وځړوي/سرېښ کړي.

# د. د ښوونځي مراجعین

مراجعین کولای شي د ښوونځي ودانۍ ته داخل شي. د ناروغۍ د سرایت د مورد د معلومولو لپاره د ټولو مراجعینو 30-ورځني یادښتونو ته اړتیا ده. په یادښتونو/رپوټونو کې باید نېټه، د مراجعه کېدونکي کس د ټیلیفون شمېره، د دخول/خروج وختونه ثبت وي. ټول مراجعین باید د LEA یا د ښوونځي د کوویډ-19 پالیسیانې او پروټوکولونه رعایت کړي.

# هـ. سپورت او ورزشي چارې

د هغه سپورت لپاره چې د نژدې، اوږدمهاله اړیکې درلودلو په توګه تعریف شوی، ورزشکاران باید د بې علایمو ناروغۍ (asymptomatic) اونیزې معاینه کې چې د پروواېډېنس عامه ښوونځیو له خوا اجراء کېږي، ګډون وکړي. د مني/fall لپاره، فوټبال د نژدې اړیکې درلودونکې یوې لوبې په توګه پېژندل شوې لوبه ده. سربېره پر دې، ټول زده کوونکي ورزشکاران د یوې تاییدۍ په لاسلیک کولو مکلف دي چې که هغوی د ناروغۍ علایم ولري، هغوی به له ښوونځي او سپورتي فعالیتونو څخه لېرې په کورونو کې پاتې کېږي.

# و. په بس کې سفر کول او د زده کوونکو وړل راوړل

د ښوونځي لپاره د وړلو راوړلو په برخه کې د ظرفیت هیڅ محدودیتونه نشته دی. سپارښتنه کوو چې د امکان په صورت کې دې د کورنیو غړي په عین څوکیو سره یوځای کېښني.

کارمندان باید د تهویې د صورت د ښه کولو لپاره جالۍ/کړکۍ خلاصې کړي، په دې شرط چې دا کار د خوندیتوب خطر نه لالم کېږي.

# ز. شخصي محافظتي وسایل یا تجهیزات (PPE)

ښوونځي به د ټولو درسي ټولګیو او دفتري ساحو لپاره په کافي اندازه شخصي محافظتي وسایل ترلاسه کړي، چې پکې به لاندیني مواد شامل وي:

* یو ځل مصروونکي ماسکونه چې کارمندانو یا زده کوونکو ته به ورکړل شي.
* د ټولو درسي ټولګیو، دفترونو، او شریکو ساحو، چېرته د لاس مینځلو ځایونه شتون و نه لري، لپاره لاس پاکوونکې مایع (sanitizer).
* د عفونت ضد سپری یا پاکوونکې کاغذي تختې د ټولو درسي ټولګیو، دفترونو او شریکو ساحو لپاره.
* د ښونځي نرسانو لپاره لباس او دسکشې.

ښوونځي به د ټولو درسي ټولګیو د اړتیاوو د پوره کولو لپاره پورتني توکي ترلاسه کوي، په داسې حال کې چې د تعلیمي کال په اوږدو کې به د مصرفېدونکو توکو کموالی پوره کېږي. کارمندان باید خپل مدیر یا سوپروایزر سره اړیکه ونیسي که چېرې اضافه شاخصي محافظتي وسایلو ته اړتیا ولري، چې دغه توکي به له مرکزي ګودام څخه د دوی په واک کې ورکړل شي.

که چېرې کوم کارمندان یاد معافیت ګواښونکی وضعیتونو سره مخ وي، هغوی کولای شي له خپل ډاکټر سره د اضافه شخصي محافظتي وسایلو په باره کې مشوره وکړي. کله چې په کوویډ-19 مشکوک یا تصدیق شوي ناروغ سره په اړیکه کې وي یا یې درملنه کوي، هغه شخصي محافظتي وسایل چې د کارولو سپارښتنه یې کېږي عبارت دي له N-95 ډوله ماسکونو (یا د مخ ماسک که N-95 موجود نه وي)، د سترګو محافظتي عینیکو یا د مخ محافظتي سپر، دسکشې او لباس څخه.

# ح. تهویه یا هوا ایسته

د کوویډ-19 وبا په جریان کې د هوا د تهویې د اسانتیا ډاډمنولو لپاره، ټولو درسي ټولګیو کې د هوا تصفیه کولو دستګاه ګانې چې له MERV13 فلټرونو څخه استفاده کوي نصب شوي دي چې په یوه ساعت کې د هوا د بدلونونو (ACH) په تړاو د ناروغۍ د کنټرول او مخنیوي مرکز (CDC) سپارښتنې رعایت کوي یا د ناروغۍ د کنټرول او مخنیوي مرکزونو (CDC) سپارښتنو څخه په پرمختللې درجه کې قرار لري. هر ښوونځی به د هوا د تصفیې واحدونو لپاره د فلټرونو د بدلولو لپاره کافي اندازه تخصیص ولري؛ که بدلول اړین وي، د ښوونځي مسئولین به فلټرونه بدلوي. هوا تصفیه کوونکي واحدونه باید له دېوال څخه لږ تر لږه 2 فوټه واټن کې ولګول شي او باید تهویې په اعظمي حد کې روښانه کړل شي.

که موسم اجازه ورکوي، د کړکیو او یا دروازو پرانېستل د تهویې په لا ښه کولو او د مکروب انتقال په کمولو کې مرسته کوي. چلیپايي تهویه یوه غوره عمل دی او په کړکیو کې د پکو په ایښودلو یا د خلاصو دروازو او کړکیو په ترکیبونو سره ترلاسه کېدای شي. د هر اضافي انچ په اندازه د کړکۍ په خلاصولو سره تهویه لا ښه کېږي. د تهویې د زیاتولو لپاره د هوا تصفیه کوونکو کاروو او کړکیو/درازو خلاصول د درسي ټولګي د تهویې کچه خورا لوړولای شي.

# ط. هغه زده کوونکو او کارمندانو رسېدنه کول چې ناروغ دي

هغه زده کوونکي او کارمندان چې ناروغه وي او/یا داسې نښې نښانې ولري چې په احتمالي توګه کوویډ-19 باندې اخته کېدنه ښيي، باید په کور کې پاتې شي، خپل د روغتیايي خدمتونو چمتو کوونکي سره اړیکه ونیسي، او خپله معاینه وکړي.

## 

## 1. د ناروغۍ نښې نښانې درلودونکي کسان

که چېرې یو زده کوونکی یا کارمند ناروغه وي او احتمالاً په کوویډ-19 باندې اخته وي، هغوی باید ښوونځي یا کار ته له راتګ څخه ډډه وکړي او باید معاینه وکړي. که چېرې د زده کوونکي یا د ښوونځي میشته کارمند معاینه مثبته وخېژي، هغه باید خپل د ښوونځي نرس سره اړیکه ونیسي؛ په مرکزي دفتر کې دنده ترسره کوونکي کارمندان باید له ډونا او' کونر سره په ([donna.oconnor@ppsd.org](mailto:donna.oconnor@ppsd.org)) اړیکه ونیسي.

که چېرې په یوه زده کوونکي کې د کوویډ-19 ناروغۍ نښې ښکاره شي چې په ښوونځي کې د احتمالي قضیه ښکارندوی وي، یاد زده کوونکی باید په ښوونځي کې یوه جلا ځآی ته ولېږدول شي او ورته یو ماسک ورکړل شي. که چېرې په یوه کارمند/کارمنده کې د کوویډ-19 ناروغۍ نښې ښکاره شي، هغه باید خپل سوپروایزر ته خبر ورکړي او د معاینې ترسره کولو دمخه هماغه ورځ خپل کور ته ولاړ/ولاړه شي. زده کوونکي او کارمندان کولای شي د ښوونځي له نرس څخه د معاینې توکي ترلاسه کړي.

## 2. هغه کسان چې د کوویډ-19 نتیجه یې مثبته راشي

هر څوک چې د کوویډ-19 نتیجه یې مثبته راشي، هغوی باید، خپل د واکسیناسیون حالت څخه په صرف نظره سره، په کور کې پاتې شي او لږ تر لږه د 5 ورځو لپاره ځانونه قرنطین کړي. بیا هغوی کولای شي:

* په 6مه ورځ ښوونځي ته ستانه شي، که هغوی د ناروغۍ نښې و نه لري یا د ناروغۍ نښې یې د رغېدو په حال کې وي، او هغوی تر 24 ساعتونو پورې (د تبې کمولو درملو کارولو پرته) په تبه اخته پاتې شوي نه وي. هغوی باید په ښوونځي، کور کې، او له نورو سره د اختلاط پر محال د نورو 5 ورځو پورې په مناسبه توګه مخ پټوونکی ماسک وکاروي؛ یا
* تر څو چې د ناروغۍ نښې ښې شوې نه وي او تر 24 ساعتونو پورې (د تبې کمولو درملو کارولو پرته) په تبه اخته پاتې شوي نه وي، په کور کې ځانونه قرنطین کړي. هغوی باید د ناروغۍ نښو د ښکاره کېدو وخت څخه یا د معاینې لپاره د نمونه اخیستلو نېټې څخه، که د ناروغۍ نښې و نه لري، د پاتې 10 ورځو مودې پورې په ښوونځي او په کور کې په ښه توګه مخ پټوونکی ماسک وکاروي.

## 3. هغه کسان چې د کوویډ-19 خطر سره مخ پاتې شوي

د ناروغۍ نښې نه درلودونکي زده کوونکي او کارمندان چې کوویډ-19 خطر سره مخ پاتې شوي، د هغوی د واکسیناسین یا واکسین اخیستلو حالت څخه په صرف نظر سره، باید:

* خپل ځانونه د ناروغۍ د نښو له اړخه تر 5 ورځو پورې وڅاري، او
* د 10 ورځو پورې په ښه توګه مخ پټوونکی ماسک واغوندي.

# ي. په ښوونځي کې ترسره کېدونکې معاینه

تر 15 کلونو څخه کم عمره زده کوونکي به مکلف وي چې هم د ناروغۍ نښو نه درلودونکې او هم د ناروغۍ نښو درلودونکې ازموینې لپاره موافقتنامه وړاندې کړي. هغه زده کوونکي چې د تېر تعلیمي کال څخه په دوسیه کې موافقتنامه ولري، اړ ن هدي چې د دې تعلیمي کال لپاره نوې موافقتنامه وسپاري. هر پلار/مور یا سرپرست چې د معاینه کولو موافقتنامه بېرته اخیستل وغواړي، کولای شي د ښوونځي نرس په اړیکه نویو سره دا چاره ترسره کړي.

## 

## 1. د ناروغۍ نښو نښانو نه ښکاره کېدو معاینه

د ښوونځي په لومړنیو څلور اونیو کې، د ښوونځي تر وقفو وروسته، او په هغه صورت کې چې د پراووېډېنس کاؤنټي د لوړې کچې کوویډ-19 ټولنه" وضعیت کې داخله شي، د پروواېډېنس عامه ښوونځي (PPSD) به زده کوونکو او کارمندانو لپاره په رضاکارانه بڼه د ناروغۍ نښې نښانو نه درلودونکې اونیزې معاینې چمتو کوي.

## 2. د ناروغۍ نښې نښانې درلودونکې معاینې

د ناروغۍ نښو نښانو نه درلودونکو معاینو ترسره کولو ترڅنګ، نرسان به د ازموینې توکي هم ولري که چېرې په یوه زده کوونکي یا کارمند کې د نارغۍ نښې نښانې ښکاره کېدل، یا په ښوونځي کې د ګڼړ مثبتو پېښو منځته راتګ د نښو نښانو نه درلودونکو کسانو لپاره اضافي معاینه اړینه وګرځوي.

# ک. د واکسین تطبیق ترویجول

واکسین کول د ماشومانو او کورنیو د روغتیا د خوندي ساتلو او د زده کوونکو د زده کړې د تداوم او شخصاً په غیرتعلیمي فعالیتونو کې د ګډون د ډاډمنولو تر ټولو ځواکمنه ستراتېژي ده. په C19vaccineRI.org لا ډیر معلومات ترلاسه کړئ. د رهوډ ټاپو د روغتیا ریاست (RIDOH) ټول په شرایطو پوره زده کوونکو، کارمندانو، او کورنیو ته جدي سپارښتنه کوي چې واکسین وکړي او ځانونه قوی کړي.

# ل. اړیکې

ښوونځي به د کوویډ-19 احتمالي خطر سره د مخ کېدو په تړاو کورنیو ته خبر ورکوي.